JohanHeinsen/ENO huggingface dataset:
Viborger Samler, 1842-10-24
Bekostningerne til dette Felttog ville ikke overstige 250,000 Lstl., og dets moralske Virkninger ville vorde uberegnelig velgjørende; ei alene Afghanerne, men og Jndiens mange Folkestammer ville lære at indsee, at britiske Tropper, godt anførte, ere uovervindelige. Dette Felttog vil ogsaa befrie de engelske Krigsfanger; thi, siger the Times, i Cabul ville vi kunne fordre dem tilbage ikke af Jntriguanten Afhbar, men vi ville med Kaardespidsen, fordre dem af alle Ghilzie= og Durannis-Høvdingerne. Dette Felttog vil sætte den indo-britiske Regjering istand til at trække de britiske Tropper tilbage fra Dalene Vest for Solimanbjergene, og redde den engelske Generalgouverneur fra den Skjændsel at være den Første, der har været lav nok til at lade sig dictere Love af en Halvbarbar. De fra England til Bombay afsendte Forstærkninger ere ankomne til deres Bestemmelsested; allerede i August landede det 78de Regiment Høilændere og det 86 Linieregiment.
Viborger Samler, 1842-10-24
Om den chinesiske Stad Tschapu beretter et Londoner Blad, Det er en skjøn Havneplads, omtrent 50 engl. Miil Nord for Ringpo; Tschapu er Stapelpladsen for den chinesiske Handel med Japan. Man har udentvivebesat denne Stad, fordi den skal tjene som et Støttepunct, for videre Operationer imod Nankin og de andre store Stæder i den frugtbare og rige Provinds. Tschapu ligger kun 45 engl. Mile fra det rige Hongtscheufn, hvor den store Canal ender.
Viborger Samler, 1842-10-24
Nyeste Postefterretninger. Storbritannien og Jrland. Londoner-Bladene af 18de Octbr. ere lidet interessante. Major Messiters Brev om nye Uheld i Afghanstan vækker endnu megen Opmærksomhed, men finder stedse mindre Tiltro.
Viborger Samler, 1842-10-24
Jblandt de nyeste Efterretninger fra Afghanstan findes ogsaa et af Morn. Herald omtalt Brev fra Dschellalabad, i hvilken Skrivelse Afslutningen af Freden med Afghanerne fremstilles som nærforestaaende. Som Grundlag for Fredsbetingelserne anføres Landets Rømning og Dost Muhammeds Udlevering imod de fangne Briters Frigivelse. Generalerne Pollock og Salle skulle have erklæret sig for Antagelsen af disse Betingelser. Kjøbmands skabet i London har besluttet for Fremtiden at aabne Børsen Kl. 3 og lukke den Kl. 4 Eftermiddag.
Viborger Samler, 1842-10-24
Frankerig. Paris, d. 17de Octbr. (Telegraph Depesche.) Algier, d. 10de Octbr. Den af Generalgouverneuren anførte Colonne rykker uhindret frem i Landet. Underveis har den sløifet et Exkalifen Ben-Salem tilhørende Fort. J en stor Landsbye har Hæren forefundet betydelige Forraad af Korn og Salt. Fra alle Sider fremkomme Begjeringer og Underkastelse. Troppernes Sundhedstilstand var fortræffelig. Den 6te Octbr., om Morgenen, var Hæren ved Qved-Soufflah, ved Bordiel-Garroubi. Den foregaaende Dag havde Ex-Kalisen Ben Salem, ledsaget af Rytteri og Cabylere, forfulgt vorArrieregade. En i Begyndelsen ubetydelig Geværild blev efterhaanden stærkere, fordi Rytterne havde tvunget den ellers ikke fiendtligsindede Befolkning til at tage Deel i Kampen. Saasnart Gouverneuren erholdt Underretning herom, bød han at gaae offensivt frem. Snart toge Cabylerne Flugten til alle Retninger. J denne Fegtning, hvori vi havde 1 Død og 11 Saarede, har Armeen at beklage et smerteligt Tab. Den tappre Oberst Leblon af det 48de Regiment, blev truffen i Brystet af 2 Kugler, der affyredes fra et Buskads, hvori Cabylerne havde skjult sig, netop i det Øieblik, da denne modige Kriger var ilet forud for sit Regiment for i egen Person at undersøge, det Terrain, hvorpaa han skulde operere." – Rygtet om at General Lamoriciere skulde have bemægtiget sig Abdel Kaders Person har ikke stadfæstet sig.
Viborger Samler, 1842-10-24
Rusland og Polen. Warschau, d. 15de Octbr. Keiser Nicolaus er igaar fra Nowogieorgiewsk reist tilbage til St. Petersborg. Derimod er Storfyrst Michael ankommen hertil. Ogsaa til Ære for Storfyrsten har Staden været illumineret. Berlinercorrespondenten i Han Zeit." tilbagekalder den af ham meddeelte Efterretning om at den russiske Keiser har været i Berlin.
Viborger Samler, 1842-10-24
St. Petersborg, d. 11te Octbr. Ved allerhøieste Dagbefaling er Gen. Adjut. og Generallieutenant Grabbe1. Chef for Troppecorpserne i Tschernomorien og den caucasiske Linie, befalingsmand over Prov. Caucasien, paa Grund af svækket Helbred og efter egen Begjering, afskediget fra foranførte Poster, dog med Bibehold af hans Værdighed som Generaladjutant. Chefen for den andenGardedivision, Generallieutenant Gurk er udnævnt i Grabbes Sted til Chef for de imod Caucasien opererende russiske Corpser. – J dette Øieblik indløber hertil den sørgelige Efterretning, at Staden Perm er næsten ganske afbrændt.
Viborger Samler, 1842-10-24
Jndenlandske Efterretninger. Kjøbenhavn. Vicomte d'Arlincourt har nu forladt os, da hans Kones pludselige Sygdom, under hendes Ophold ved et af Rhin egnens Bade, kaldte ham herfra. Han har nydt samme smigrende Modtagelse her, som i Rusland og Sverrig, Frederiksborg og Fredensborg besøgte han under Ledsagelse af Ambr. Blücher. Hans Portefenille var rigt forsynet med Notitser, Legender og Sagn af Nordens Historie. (Bl. Td.)
Viborger Samler, 1842-10-24
Examen Artium. Af 137, som indstillede sig til mundtlig Examen Artium i d. M. fandtes 7 værdige til encomium publicum, nemlig: F. C. B. Dahl og J.M. L. Hjort, dimitterede fra Metropolitanskolen, begge med 10 Laud. præcet., A. P. T. Meinert, dimitteret fra Borgerdydskolen paa Christianshavn, O. D. Fibiger, dimitteret af Cand. philol. J. L. Ussing, C. F. Hos kjær og C. F. H. Tuxen, dimitterede af Cand. theol., Underbibliotekar Gundorph. Alle med 8 Land. præcet., L. F. G. Sibbern, dimitteret fra Borgerdydstolen, i Kjøbenhavn, med 7 Laud. præ cel.; 62 erholdt Hovedcharacteren Laudabilis, 64 Hand illandabilis og 1 non contemn., 1 erklæredes Immaturus og 2 forlode Examen. (S. Bl.)¬
Viborger Samler, 1842-10-24
"Fædrelandet beretter, at Journalistikken har i ikke fuldt eet Aar beriget Statens Fattigvæsens Hovedkasse med i Alt 2000 Rbd. Af denne Sum har bemeldte Blad selv maattet udrede 800 Rbd., "Kjøbenhavnsposten, 800 Rbd. og "Corfaren" 400 Rbd.
Viborger Samler, 1842-10-24
Paa Boghandler Berggreens Forlag er udkommet: "Anviisning til den hensigtsmæssigste Dyrkning, Behandling og Anvendelse af Kløveren for den danske Bonde og mindre Landeiendomsbesidder. Efter det Tydske af W. F. Feilberg, praktiserende Læge i Nykjøbing, (8 Ark, Priis heft. 3 Mk.) Dette Skrift, der iøvrigt ikke er nogen ligefrem Oversættelse, men mere en ret livlig Bearbeidelse af forskjellige anseete tydske Agronomers bemærkninger og Kloveren, gaaer især ud paa at anbefale Dyrkningen af Kløver, og dens Anvendelse som Middel til Foder og til Gjødskes Frembringelse. Men det indeholder tillige ikke saa faa Forskrifter og Jagttagelser f. Ex.
Viborger Samler, 1842-10-24
om Creaturhold og Brakmarkers Behandling, som mange Landmænd vistnok kunne have baade Nytte og Glæde (Kbhp.) af at skrive sig bag Øret. Gjentagne Gange har der været anket over den Usikkerhed, der ikke sjeldent finder Sted i vor Dampskibsfart, men det lader til at være en Rost i Ørkenen, og den Ligegyldighed og Uorden, der saa ofte er bleven paatalt, har atter viist sig i et slaaende Exempel. Jforgaars, Onsdagen d. 19de de, skulde Dampskibet "Caroline Amalie, Capitain P. Jordt, afgaae efter Bestemmelse Kl. 5 Eftermiddag herfra til Aarhuus; men paa Grund af indtrufne Omstændigheder – man siger, at Maskinmesteren havde absenteret sig – maatte Reisen opsættes og Passagererne tilligemed Postsækken landsættes igjen. Allerede et saadant Ophold synes at være temmeligt utilgiveligt; men hvorledes skal man vel betegne den Adfærd, som den følgende Morgen fandt Sted, idet Capitainen ved Daggry, uden forud efter Vedtægten at have anmeldt det paa Postcontoiret, lettede Anker og gik til Søes med Fragtgodset og de Passagerer, som vare komne ombord, Postsækken blev saaledes tilbageholdt her og derved en Mængde Breve opholdte, i hvis hurtige og forventede Expedition maaskee Mange vare høist interesserede. Den hele Begivenhed lyder lidt utrolig, men er et Factum. (S. Bl.)
Viborger Samler, 1842-10-24
Den 22de De, om Morgenen Kl. 2 udbrød en heftig Jld i den Beenmøller Rau tilhørende Beenmølle paa Jagtveien. Møllen afbrændte tilligemed det tilliggende Vaaningshuus. (Berl. Td.)
Viborger Samler, 1842-10-24
En Proprietair i Omegnen af Kjøbenhavn har lagt sig efter en egen Slags Production, som ellers ikke pleier at være blandt de meget indbringende: han har nemlig ikke mindre end 5, skriver fem Paternitetssager (Barnefadersager) staaende for Retten.
Viborger Samler, 1842-10-24
Et dumdristigt Tyveri, hedder det i "Hels. Avis" fra Helsingøer den 20de October, er her i afvigte Nat udøvet i Byens Raadhuus. Tyvene havde fra Gaardspladsen skaffet sig Adgang i Bygningen igjennem et Vindue over Portdøren, og begivet sig ind i Borgerrepræsentanternes Forsamlingsværelse, hvorfra de, ved at tage fyldingen ud af en Dør, som forer ind til Magistrats værelset, vare trængte ind i dette. Efter her forgiæves, at have forsøgt at aabne Laaget paa Skifterettens Pengekasse, der er af jernbeslaaet Træ, ved at affile Hængelaasen, havde de gjennemboret sammes Bund, og saaledes bemægtiget sig endeel Sølvpenge til Beløb af omtrent 150 Rbd.
Viborger Samler, 1842-10-24
Som vi erfare, hedder det i "Ove Th. Av., har Hr. Kmherre Grev Wedell til Wedellsborg, der allerede tidligere har afløst Hoveriet paa sine øvrige Gaarde, i disse Dage nu ogsaa afløst det paa selve Wedellsborg, saa at Hoveriet nu er afløst paa hele Grevskabet, til Ære for dets ædle Besidder.
Viborger Samler, 1842-10-24
En af de til Øvelse i Exerceertiden indkaldte Frifolk druknede sig den 14de f. M. i Slotsgraven i Nyborg. Aarsagen angives af "den Frisindede at være denne: Ved sin Afreise fra Hjemmet (Jylland) var hans Fader forkort Tid siden død, og Moderen laae 4 Liig. Ved at melde sig ved Corpset anmeldte han tillige at være syg, men det blev ham afslaaet at maatte komme paa Sygestuen. Efter at have exerceret nogle Gange, gjorde han en Feil, hvorfor han af en Lieutenant blev tildeelt 6 Slag; forvirret i Sind af Sorg over Tabet af sine Forældre, gjorde han atter en Feil, og nu truede Capitain v. Münnich ham med, at han den næste Dag for Alvor skulde have Prygl. Dette blev imidlertid ikke Tilfældet; thi samme Aften druknede han sig. Hans Liig blev fundet 2den Dag derefter. (Hp. Av.)
Viborger Samler, 1842-10-24
Altona, den 21de Octbr. Først idag har Thorvaldsen forladt os for over Kiel at fortsætte til Kjøbenhavn sin Reise, der er paafulgt temmelig uventet og som en Følge af en pludselig Beslutning. Som bekjendt, ankomme hans Kunstsager til Kbhavn med Fregatten Thetis. J Tirsdags Aftes bragte Sangforeningen ham en Musik under Vinduerne under Anførsel af Hr. Blaun. Den hædrede Kunstner optog denne fordrings løse Hylding saa velvilligt, at han efter den første Sang gik ned til Sangerne, og paa det venskabeligste takkede dem for den Opmærksomhed, de viste ham. Der udførtes endnu to andre Sange, som Slutning af den Hilsen, hvormed man beærede den hjemvendende Fyrste blandt Kunstnerne.
Viborger Samler, 1842-10-24
Schleswigholsteinerne have med Sorg seet, at deres Anskuelser aldeles ingen Forsvarere havde i den roeskildske Forsamling. 45 af de ivrigste Schleswigholsteinere i Avenrade have imidlertid troet at finde Medhold i nogle tilfældige Yttringer af Stænderdeputeret Rye fra Nestved og have derfor anseet det for deres Pligt at tilsende den nævnte Deputerede en Takadresse for disse Yttringer. Hvilken betydelig Flanhed der nu maa betage de uheldige Schleswigholsteinere, naar de af Procurator Ryes Svar erfare, at de have misforstaaet hans Yttringer, og at deres første, sidste og eneste Støtte slet ikke understøtter dem, det lader sig neppe tænke, end sige beskrive. (Fdl.)- Ovennævnte Takadresse ender med de Ord: "Gud bevare Konge-Hertugen Christian den Ottende.
Viborger Samler, 1842-10-24
Spørgsmaalet om der fra den slesvigske Stænderforsamling skulde indgives nogen Adresse, er blevet besvaret bekræftende med 33 Stemmer mod 5. Til at affatte den er valgt en Commitee, bestaaende af: Advocat Beseler 27 St.), Dr. Gülich (33), Pastor Lorenzen (13) Kjøbmand Lorenzen fra Hadersleben (13) og Godseier Henningsen (13).
Viborger Samler, 1842-10-24
Fra Aarhuus klages i Aalb. Av. over at Dragon regimentet forleden Søndag, efter endt Mynstring, drog med fuld Musik forbi Domkirken, hvor der just holdtes Confirmation, og at senere en af Eskadronerne posterede sig lige udenfor Kirken og udbragde der et 3 Gange trefoldigt Hurra, medens de unge Christne, der nys havde bekræftet deres Daabspagt, i Forening med Præst og Menighed opsendte fromme Bønner til Himlen. Geistligheden skal ogsaa have indgivet Besværing herover.
Viborger Samler, 1842-10-24
Flere juridiske Embedsmænd i det østlige Jylland have indgivet Ansøgning om, at deres Uniformer maae nyde Tilsætning af Epauletter, Broderi paa Kraven, Kaarde og Portdepee, samt Guld ned af Beenklæderne (Rd. A.)
Viborger Samler, 1842-10-24
Viborg Stænderforsamling. (Forts.) Fremdeles fremlagde den kongelige Commissarius i det fjerde Møde følgende Sager. Udkast til en Forordning om Frikjørselsvæsenet i Danmark. Udkast til en Placat angaaende adskillige Forandringer i Forordningen 1ste Mai 1838 med tilhørende Forandringer i Tariferne; hvorunder forskjellige provisorisk udkomne Toldbestemmelser forelægges. Udkast til en Placat angaaende en aarlig Afgift til nye hensigtsmæssige Straffeanstalters Opførelse og Jndretning. – Jfølge heraf skulde der for Øestifterne indrettes et Forbedringshuus i Kbhavn eller i Nærheden af Hovedstaden, og et Tugthuus, der, naar anden hensigtsmæssig Plads ikke kunde udfindes, blev at gjenopføre paa den afbrændte Straffeanstalts Grund paa Christianshavn, samt for Jylland et Forbedringshuus og et Tugthuus i eller ved Horsens. Man vilde da søge at realisere det Formaal, at Fængslingen ikke alene skulde virke som en afskrækkende Straf, men tillige blive et Middel til Forbrydernes moralske Forbedring, navnlig ved – med visse Modificationer – at indføre de i Nordamerika og flere Stater i Europa brugelige saakaldte Poenitentiairsystemmer, fornemmelig det philladelphiske eller pensylvanske System, som fordrer en bestandig Adskillelse af Fangerne i eenlige Celler, hvor ogsaa Arbeidet udføres, og det anburnske eller new-yorkske System, der fordrer Adskillelsen i eenlige Celler om Natten eller i Hviletiden, men Arbeidet udført i Forening om Dagen, dog under streng Jagttagelse af Taushed.
Viborger Samler, 1842-10-24
Ordensdecoration. Under 18de d. M. har Hs. Maj. allern, tilladt KmherreGrev Wargas-Bedemar at anlægge og bære den ham af Kongen af Nederlandene tildeelte Decoration som Commandeur af Egekrone-Ordenen.
Viborger Samler, 1842-10-24
Udnævnelse. Under 17de d. M. har Hs. Maj. allernaadigst beskikket Prof. Magister artium C. Jürgensen til mathematikkyndigt Medlem af Directionen for den almindelige Enkekasse.
Viborger Samler, 1842-10-24
Jfølge allerhøieste Resolution af 17de d. M. skal Conferentsraad Cancelliedeputeret Lange fungere som Kongelig Commissarius i Hs. Exc. Geheime-Stats- og Justitsminister Stemanns Sted i den den 20de d. M. afholdende Forsamling af Nationalbankens forenede Bestyrelse. Under 17de f.M. har Hs. Maj. allern, udnævnt til Justitsraader med Rang i 5te Klasse Nr. 3. Cancellieraad A. N. Hvass, Herredsfoged og Skriver i Hindsted og Hellum Herreder samt Birkedommer og Skriver ved Grevskabet Lindenborg, og Landfoged paa Øen Sylt G. F. Lassen; til virkelige Cancellieraader; Cancelliesecretair J. Finsen, Byfoged i Ringkjøbing samt Herredsfoged i Ulfborg og Hind Herreder, Cancelliesecretair G. L. v. Bergen, Byfoged og Byskriver i Skagen, Byfoged i Skive og Herredsfoged i Sallingland C. T. Horn, Herredsfoged og Skriver i Hammerum Herred, N. Hundrup, og Byskriver i Holstebro samt Herredsskriver i Ginding og Hjerm Herreder M. Schou. Under 17de s.M. har Hs. Majestæt allernaadigst udnævnt Amtsforvalter i Holstebro Amtstuedistrict Justitsraad Schierbeck og Birke foged i Lygumklosters Amt J. Carstens til Ridder af Dannebrogordenens 3die Classe. Under 19de f. M. har Hs. Majestæt allernaadigst forundt Proprietair C. Grønbeck til Eskjær og Landmaaler P. S. Bloch til Liselund, som Landvæsenscommissairer i Viborg Amt, aabent Brev paa at have Kammerraads Rang efter Rangforordn. 7de Classe Nr. 2.
Viborger Samler, 1842-10-24
Under 20de d. M. har Hs. Maj. allernaadigst udnævnt: Byfoged samt By- og Raadstueskriver i Slagelse, Cancellieraad C. F. Sylow til Borgermester og Byfoged samt By og Raadstueskriver i Korsøer.
Viborger Samler, 1842-10-24
Ledige Embeder. Høiberg og Elsborg Sognekald i Aarhuus Stift; gammel Angivelse 123 Rd. Dette Embede er blandt dem, der allernaadigst er forundt særdeles Lettelse i Skatter. (Opslaaet vacant den 14de October.) – Skovlænge og Gurreby Sognekald paa Lolland; gammel Angivelse 176 Rd. NørreSundby og Hvorup Sognekald i Aalborg Stift, 200 Rd.
Viborger Samler, 1842-10-24
Snedsted og Nørhaa Sognekald i Aalborg Stift samt Forstander- og 1ste Lærer-Embedet ved det kgl. Skolelærer Seminarium i Snedsted, 230 Rd. 5 Mk. Opslaaede vacante den 19de Octbr.) Den eventuelle Præst i sidstnævnte Kalt maa underkaste sig den Forpligtelse, at holde en personelCapellan, hvis Saadant maatte ansees fornødent. – Et Fuldmægtig-Embede i Kbhavns Raadstues 3die Secretariat. (Opslaaet vacant den 20de October.) Byefoged; samt By og Raadstueskriver-Embeder i Slagelse. (Opslaaet vacant den 21de Octbr.)
Viborger Samler, 1842-10-24
Handels- og Skibs=Efterretninger. Hamborg, den 21de Octbr. J Hvede er Omsætningen ubetydelig; Priserne snarere lavere. For Rug betingedes bedre Priser. Gammelt Byg flant, for nyt (at levere prompte erholdes forrige Priser. De finere Havrejorter holde sig i Prisen; de lavere Sorter ændses ikke. Raps holder sig i Prisen.
Viborger Samler, 1842-10-24
London, den 17de Octbr. Flauhed hersker i Hvedeforretninger, for udmærket Hvede fra Esser og Kent erholdtes de forrige Priser; men i Almindelighed ere Priserne billigere. Bedste Sorter Bog atter 1 sk. lavere; de simplere Sorter 1 a 2 sk. billigere; Havre finder endog til nedsatte Priser ingen Afsætning.
Viborger Samler, 1842-10-24
Under 18de Getbr. meldes fra London, at Handelsmarkederne erholde et bedre Udseende; Jmporteurs vise ikke Lyst til at sælge, og erholde i Gjennemsnit bedre Priser. Forretningerne, navnlig Jndskibnings- og Forsendelsesanliggenderne, gaae raskere fra Haanden og vinde i Udstrækning. Penge i Overflod til 2 1/2 pCt. Disconto.
Viborger Samler, 1842-10-24
Den til Helsingøer den 20de ankomne Capt. Stabell af Mecklenborg medbringer Besætningen af Skibet "Belle af Hull, Capt. Simpson, som den 12te De, er forliist ved Gotland paa Hjemreisen fra St. Petersborg. Skibet stødte paa en Klippe og sank, Skipperen og Styrmanden ventes med et andet Skib.
Viborger Samler, 1842-10-24
Som Bidrag til at vise, hvor vigtig Seiladsen igjennem Aggercanalen allerede er, og i hvor stærk Progression den er tiltaget, troe vi - siger "Rd. Av. – – at følgende statistiske Data ville være af Jnteresse: Den 8de Juni 1835 skete den første Gjennemseiling igjennem Aggercanalen, og endnu samme Aar passeredes den af 19 Fartøier. J 1840 ere 391 Skibe med en Drægtighed af 3,823, Commercelæster gaaede igjennem Canalen, og i de 3 sidste Aar ere af denne Vei udførte 88,215 Tdr. Kornvare, hvoraf i 1841 alene 11,001 3/4 Tønde.
Viborger Samler, 1842-10-24
Agger Kanals Skibsliste. Udg. Den 13de October: N. A. Frost af Klitmøller fra Thisted til Christiansand med levende Kreaturer. – For Udg. laae i Kanalen den 16de: L. Schjelsgaard, N. S. Springborg til Altona; J. H. Jessen, M. Jacobsen, Chr. Schulis til Norge.
Viborger Samler, 1842-10-24
Reisende med Dampskibet fra Kallundborg til Aarhuus, den 19de October. Jfr. Morsøe, Avlsbestyrer Friis, Mad. Erichsen Handels elev Nielsen, endeel Soldater og Qvægdrivere. Med Samme fra Aarhuus til Kallundborg, d. 20de Octbr.: Cancelliraad, By og Raadstueskriver Engelsted, Krigsraad og Toldcontrolleur Dreyer, Proprietair Muus. Med Jerndampskibet "Dronning Caroline Amalia" fra Kjøbenhavn til Aarhuus, den 19de Octbr.: Cand. Rosenkrantz, Komd. Prior, Pastor Asmussen, Jfr. Zis, Hr. J. Lindhardt, Jfr. C. Hammer, dHr. Qvistgaard, N. Faarschou, J. Dyring, Kirkegaard, G. Ballin. Tulstrup, Wulff og Bording, Jfrne Carlsen. E. Lange, og S. Michelsen, Kleinsmed H. Sachs, Møller Splid. Med Samme fra Aarhuus til Kjøbenhavn, den 21de De Redacteur. Exam. jur. Alstrup, Mademoiselle F. Camradt, Grosserer Prætorius, Enkefrue Müller, Apotheker Barthold, H. P. R. Müller, Cand. theol. Brandt, Jfr. Dragheim, Bogbinder Møller, Jfr. Mammen, Landmand Hansen, Møller Knudstrux, Jfr. C. Havn, W. Fois, A. Nyegaard, Gjerlev, Østrup og Bøggild, Muursvendene Dabelsteen, Hansen, Nielsen, Schulz og Svendsen.
Viborger Samler, 1842-10-24
Med Dagvogner fra Viborg til Aarhuus, den 23de October: Fuldmægtig Munksgaard, Conducteur Thielemann, Snedkermester Theilgaard.
Viborger Samler, 1842-10-24
AVERTISSEMENTS. Circa 450 Rbd. r. Sølv, den Thaarupgaardske Stiftelse tilhørende, kunne, mod lovmæssig Sikkerhed, bekommes tillaans til førstkommende 11te December Termin 1842. Man melder sig, i portofrie Breve, til Baron Juel Rysensteen, Stiftelsens Directeur i Kjøbenhavn, Amaliegade Nr. 154.
Viborger Samler, 1842-10-24
En duelig Snedker eller Muurmester kan erholde et nyt grundmuret Huus, med 4 Skpr. Hartkorn tilleie, naar man derom henvender sig til Forvalter Jacobsen paa Thiele.
Viborger Samler, 1842-10-24
Oplag af Frederiksværks og H. Smiths Jern støbegods sælges til Fabrikpriis i Skive hos Thorup. Skpr. Brockdorff af Skive ligger i Kjøbenhavn og tager Fragtgods til Liimfjorden, især ønskes Gods til Viborg og Skive.
Viborger Samler, 1842-10-24
Gode gule Køge-Ærter, P. Støttrup. faaes hos
Viborger Samler, 1842-10-24
En fiin Dreng, der regner og skriver godt, kan strax blive antaget i Handelslære hos A. W. Sandberg.
Viborger Samler, 1842-10-24
Placat. Onsdagen den førstkommende 2den November, Formiddag Kl. 11, bliver paa Viborg Raadhuus foretaget Licitation over nogle Reparationer og Snedkerarbeide ved Byens Porte, over Anskaffelse af noget Jnventarium til det militaire Sygehuus og over Opførelse af en Pompe paa Raadhuustorvet. Overslagene og Conditionerne erfares ved Licitationen og ere forinden til Eftersyn her paa Comptoiret. E. Selmer. Viborg, den 22de October 1812.
Viborger Samler, 1842-10-24
Placat. Onsdagen den 26de d. M., Formiddag Kl. 11, bliver paa Viborg Raadhuus foretaget Auction over udestaaende Fordringer, tilhørende Dødsboet efter Bogtrykker og Stempletpapiirsforhandler Dons. Conditionerne erfares ved Auctionen og ere forinden til Eftersyn her paa Contoiret. Viborg, den 6te October 1842. E. Selmer.
Viborger Samler, 1842-10-25
No. 168. 70 Aarg. Kongelig allernaadigst privilegeret. vo a Stifts-Tidende. Forsendes med Brevposten i Danmark og Hertugdømmerne. troerarrasersatrasererererterenstrenden de. October 1842. troerarrasersatrasererererterenstrenTirsdagen den 25de October 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.